CELEX: 62009TN0005
Language: lt
Date: 2009-01-02 00:00:00
Title: Byla T-5/09 2009 m. sausio 2 d. pareikštas ieškinys byloje Lind prieš Komisiją

21.3.2009   
            
            
               LT
            
            
               Europos Sąjungos oficialusis leidinys
            
            
               C 69/45
            
         2009 m. sausio 2 d. pareikštas ieškinys byloje Lind prieš Komisiją
   
   (Byla T-5/09)
   (2009/C 69/99)
   Proceso kalba: anglų
   Šalys
   
      Ieškovė: Brigit Lind (Greve, Danija), atstovaujama advokato I. Anderson
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Priteisti iš Komisijos ieškovei asmeniškai 50 000 EUR arba kitą sumą, kurią Teisingumo Teismas laikytų teisinga ir sąžininga, už jos patirtą sukrėtimą ir sielvartą dėl brolio kančių ir mirties, kurias sukėlė Komisijos savavališkas ir neteisėtas atsisakymas užtikrinti su medicinine priežiūra susijusių Direktyvos 96/29 nuostatų įgyvendinimą nuo radiologinės avarijos Tulyje nukentėjusių buvusių darbuotojų atžvilgiu.
            
         
               —
            
            
               Priteisti iš Komisijos ieškovės atstovaujamiems John Erling Nochen paveldėtojams 250 000 EUR arba kitą sumą, kurią Teisingumo Teismas laikytų teisinga ir sąžininga, už laikotarpiu nuo 2006 m. iki jo mirties 2008 m. patirtą skausmą ir kančias, įskaitant žinojimą, kad sutrumpėjo gyvenimas, kuriuos sukėlė Komisijos savavališkas ir neteisėtas atsisakymas užtikrinti su medicinine priežiūra susijusių Direktyvos 96/29 nuostatų įgyvendinimą nuo radiologinės avarijos Tulyje nukentėjusių buvusių darbuotojų atžvilgiu, ir 6 000 EUR laidojimo išlaidų.
            
         
               —
            
            
               Priteisti iš Komisijos ieškovo reiškiant šį ieškinį patirtas pagrįsto dydžio bylinėjimosi išlaidas.
            
         Ieškinio pagrindai ir pagrindiniai argumentai
   Šioje byloje ieškovė pareiškė ieškinį dėl deliktinės atsakomybės, kylančios iš žalos, kurią ji teigia patyrusi dėl brolio mirties, kurią tariamai sukėlė neteisėtas Komisijos atsisakymas laikytis Europos Parlamento plenariniame posėdyje priimtos rezoliucijos (1) ir užtikrinti, kad Danija taikytų 1996 m. gegužės 13 d. Tarybos direktyvos 96/29/EURATOMAS, nustatančios pagrindinius darbuotojų ir gyventojų sveikatos apsaugos nuo jonizuojančiosios spinduliuotės saugos standartus (2), nuostatas nuo branduolinės avarijos Tulyje (Grenlandija) nukentėjusiems darbuotojams, įskaitant ieškovės brolį.
   
      (1)  2007 m. balandžio 20 d. Europos Parlamento pranešimas dėl 1968 m. katastrofos Tulyje padarinių visuomenės sveikatai (Peticija 720/2002) (2006/2012(INI)).
   
      (2)  OL L 159, p. 1; 2004 m. specialusis leidimas lietuvių k., 5 sk., 2 t., p. 291.